**Vedtægter**

**for**

**Idrætsforeningen for**

**Handicappede i Aalborg**

Til vedtagelse

15. maj 2013

§1 Foreningens navn er: Idrætsforeningen for Handicappede i Aalborg.

Foreningens adresse er foreningens kontor.

Foreningens hjemsted er Aalborg Kommune.

Foreningen, der er stiftet den 6.6.1972 er medlem af Dansk Handicap Idrætsforbund, og dermed tilsluttet Danmarks Idræts-Forbund og er underlagt disses love og bestemmel­ser.

§2 Foreningens formål er:

At arbejde for fremme af motions-, optrænings- og konkurrenceidræt, der specielt tilgodeser handicappedes situation.

At skabe grundlag for, at al idræt i foreningen kan foregå under betryggende ledelse og tilsyn.

§3 Som aktive medlemmer optages personer i alle aldre med fysiske og psykiske handicap, udøvere med særlig behov for tilpasset idræt samt klubbens frivillige trænere og ledere.

Som passive støttemedlemmer kan alle optages, også foreninger, klubber eller sammenslutninger.

Indmeldelse skal ske skriftligt på dertil beregnet indmeldelsesblanket til foreningens kontor.

Udmeldelse skal ske skriftligt til foreningens kontor.

 Et medlem kan udelukkes midlertidigt eller ekskluderes, såfremt vedkommende handler til skade for foreningen, eller såfremt vedkommende ikke opfylder sine medlemsfor­pligtelser.

I sager om udelukkelse eller eksklusion har medlemmet krav på at blive hørt, inden bestyrelsen træffer sin afgørelse.

Et ekskluderet medlem har ret til mundtligt at indbringe udelukkelsen for førstkommende ordinære generalforsamling. Generalforsamlingen træffer herefter beslutning om eksklusion af medlemmet.

§4 Foreningens kontingent fastsættes for et år ad gangen på den ordinære generalforsamling.

Indbetalingsterminer og opkrævningsform fast­sættes af bestyrelsen.

Passive støttemedlemmer betaler et kontingent efter eget ønske, dog mindst 100 kr. om året.

Ved udmeldelse foretages der ikke refusion af forudbetalt kontingent.

§5 Generalforsamlingen er den højeste myndighed i alle foreningens anliggender.

Ordinær generalforsamling afholdes hvert år inden udgangen af april med følgende dagsorden:

1. Valg af dirigent

2. Bestyrelsens beretning for det forløbne år

3. Forelæggelse af regnskab for det forløbne år til godkendelse ifølge § 10

4. Fastsættelse af kontingent

5. Behandling af evt. indkomne forslag

6. Valg af formand/ kasserer

7. Valg af øvrige bestyrelse

9. Valg af 2 suppleanter

10. Valg af 2 revisorer og 1 revisorsuppleant

11. Eventuelt

Den ordinære generalforsamling indkaldes skriftlig med mindst 14 dages varsel til alle medlemmer.

Indkaldelsen skal indeholde specificeret dagsorden med angivelse af, hvilke bestyrelsesmedlemmer, der er på valg og om disse eventuelt er villige til genvalg.

Alle valg er for to år, dog ikke suppleanter, revisorer og revisorsuppleanter, der vælges for et år.

Formand vælges lige år og kasserer ulige år. Der vælges to bestyrelsesmedlemmer lige år og tre bestyrelsesmedlemmer ulige år.

Forslag, der ønskes forelagt generalforsamlingen til drøftelse og eventuel vedtagelse, skal være bestyrelsen i hænde senest 8 dage før generalforsamlingen.

Stemmeret har alle medlemmer, der ikke er i restance med kontingent.

Stemmeret kan kun udøves ved personligt fremmøde.

Stemmeret kan udøves ved værge.

§6 Ekstraordinær generalforsamling kan til enhver tid indkaldes af bestyrelsen, og skal indkaldes, når mindst ¼ af medlemmerne skriftligt indgiver begæring herom til bestyrelsen med oplysning om det emne eller de emner, der ønskes behandlet.

I sidstnævnte tilfælde skal den ekstraordinære generelforsamling afholdes senest en måned efter at begæringen er fremsat overfor bestyrelsen.

Indkaldelse og udsendelse af dagsorden sker efter bestemmelserne i § 5.

§7 Forhandlingerne på generalforsamlingen ledes af en dirigent, der vælges af generalforsamlingen. Denne behøves ikke at være medlem af foreningen.

Der udfærdiges et referat over generalforsamlingens beslutninger. Referatet godkendes og underskrives af dirigenten.

Generalforsamlingen er beslutningsdygtig uden hensyn til de fremmødtes antal.

Ved afstemninger er simpelt stemmeflertal afgørende.

Stemmeafgivning skal, såfremt ønske herom fremsættes, ske skriftligt.

Ved personvalg skal afstemningen være skriftlig.

Ved personvalg skal denne være til stede, eller der skal foreligge skriftligt tilsagn.

§8 Foreningens anliggender varetages i det daglige af bestyrelsen.

Bestyrelsen vælges for 2 år ad gangen, således at formanden og 2 bestyrelsesmedlemmer afgår lige år, og kassereren og 3 bestyrelsesmedlemmer ulige år.

Genvalg kan finde sted.

Bestyrelsen konstituerer sig selv med næstformand og sekretær.

Bestyrelsen er kun beslutningsdygtig, når mindst halvdelen af dens medlemmer, hvoriblandt formanden eller næstformanden, er til stede.

Til løsning af særlige opgaver kan bestyrelsen lade nedsætte udvalg.

§9 Foreningen tegnes af formanden.

Den daglige administrative drift foretages af foreningens kontor, ud fra en arbejdsbeskrivelse udfærdiget af bestyrelsen. Denne skal indeholde dispositionsretningslinjer for kontorleder og kasserer.

Låneoptagelse skal godkendes af den samlede bestyrelse.

Foreningens bestyrelse er forpligtet til at protokollere alle væsentlige aftaler, herunder alle økonomiske forpligtelser, der går ud over størrelsen af formuen.

§10 Foreningens regnskabsår er kalenderåret.

Bestyrelsen skal senest 3 uger inden ordinær generalforsamling afgive driftsregnskab for det foregående år og status pr. 31. december til revisorerne.

Årsrapporten fore­lægges den ordinære generalforsamling til god­kendelse og skal være forsynet med revisorens påtegning og underskrift.

Revisorerne er til enhver tid bemyndiget til at foretage uanmeldt revision.

§11 Forandringer i disse vedtægter kan ske på enhver generalforsamling med to tredjedele af de afgivne stemmer.

Vedtægtsændringer skal fremgå af den udsendte dagsorden.

§12 Bestemmelse om foreningens opløsning kan kun ske på en med dette formål indkaldt eks­traordinær generalforsamling. Denne er beslutningsdygtig når mindst to tredjedele af foreningens stemmeberettigede medlemmer er til stede.

For at forslaget kan vedtages, kræves, at mindst tre fjerdedele af de afgivne stemmer er for for­slaget.

Opnås et sådant flertal på en generalfor­samling, der ikke er beslutningsdygtig, indkaldes til en ny generalforsamling, hvor beslutning kan træffes med den i denne § nævnte stemmeflerhed, uanset antal af fremmødte stemmeberettigede medlemmer.

I tilfælde af opløsning tilfalder foreningens midler og ejendele foreninger, personer med handicap eller særlige behov for tilpasset idræt primært i Aalborg kommune.